དབྱངས་ཀྱིས་བསྙད། །ལུང་དུ་བསྟན་དང་ཚིགས་སུ་བཅད། །ཆེད་
དུ་བརྗོད་དང་གླེང་གཞི་དང༌། །རྟོག་པ་བརྗོད་དང་དེ་ལྟར་བྱུང༌། །སྐྱེས་པ་རབས་དང་ཤིན་ཏུ་
རྒྱས། །རྨད་དུ་བྱུང་དང་གཏན་ལ་ཕབ། །གསུང་རབ་ཡན་ལག་བཅུ་གཉིས་ཀྱང༌། །རྣལ་འབྱོར་
མ་ཡི་ངོ་བོ་ཉིད། །དེ་ནས་ཧཱུཾ་གི་འོད་ཟེར་གྱིས་དམ་ཚིག་གི་འཁོར་ལོ་དང་འདྲ་བའི་ཡེ་ཤེས་
སེམས་དཔའ་དང་། དབང་བསྐུར་བའི་དེ་བཞིན་གཤེགས་པ་དང༌། ཕྱི་ནང་གསང་བའི་མཆོད་
པ་བྱེད་པའི་ལྷ་མོ་རྣམས་སྤྱན་དྲངས་ཏེ། དེ་དག་དང་ལྷན་ཅིག་ཏུ་འོངས་པའི་བགེགས་རྣམས་
ཧཱུཾ་ཞེས་བརྗོད་པས་བསྐྲད་ནས། སྙིང་གའི་ས་བོན་གྱི་འོད་ཟེར་ལས་བྱུང་བའི་མཆོད་ཡོན། ཨཾ་
ཨཧཱུྃ་པྲ་ཏཱི་ཙཱ་སྭཱ་ཧཱ། ཞེས་བྱ་བས་ཕུལ་ལ། ཛཿ་ཧཱུྃ་བཾ་ཧོཿཞེས་བྱ་བས་དགུག་པ་དང་གཞུག་པ་
དང་བཅིང་བ་དང་མཉེས་པར་བྱས་ནས། དེ་བཞིན་གཤེགས་པ་ཐམས་ཅད་ཀྱིས་བདག་ལ་
དབང་བསྐུར་དུ་གསོལ་ཞེས་གསོལ་བ་བཏབ་པ་དང༌། དེ་བཞིན་གཤེགས་པ་རྣམས་ཀྱིས་
-251-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རིན་པོ་ཆེའི་བུམ་པ་བདུད་རྩི་ལྔའི་ཁུ་བས་གང་བས། ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་
ཡ་ཤྲི་ཡེ་ཧཱུཾ་ཞེས་གསུང་ཞིང་དབང་བསྐུར་བ་དང༌། ཆུའི་ལྷག་མ་ལས་དབུ་ལ་རིགས་ཀྱི་བདག་
པོས་རྒྱས་གདབ་པར་བྱ་སྟེ། དེ་ལ་བཅོམ་ལྡན་འདས་ཀྱི་དབུ་ལ་རྡོ་རྗེ་སེམས་དཔའ། རྡོ་རྗེ་
རྣལ་འབྱོར་མ་ལ་མི་བསྐྱོད་པའོ། །མ་ཏང་གི་ལ་སོགས་པ་དང་། ཧེ་རུ་ཀ་བྷ་ཝ་ལ་སོགས་པ་
རིམ་པ་བཞིན། རྣམ་སྣང༌། དོན་གྲུབ། འོད་དཔག་མེད། རིན་ཆེན་འབྱུང་བ། དྷ་གི་ལ་སོགས་
པ་ལ་རྣམ་སྣང༌། རིན་འབྱུང༌། འོད་དཔག་མེད། དོན་གྲུབ་བོ། དེ་ནས་པི་ཝང་མ་ལ་སོགས་པ་
དང༌། མ་ཏང་གི་ལ་སོགས་པ་ཤིན་ཏུ་མཛེས་ཤིང་ཡིད་འཕྲོག་པ་རྣམས་ཀྱིས་སྔགས་དང༌།
ཕྱག་རྒྱ་དང་། ཏིང་ངེ་འཛིན་གྱིས་ཡང་དག་པར་མཆོད་པར་བྱའོ། །དེ་ནས་ལྷ་མོ་དེ་དག་གིས་
ཡབ་ཡུམ་གྱི་རྐང་བརྒྱད་པ་ལ་སོགས་པ་ནི། ལེགས་པར་བསྟོད་པ་བྱས་ནས། ལྷ་མོ་དེ་རྣམས་
རང་རང་གི་གནས་སུ་ཡུད་ཀྱིས་གཤེགས་པར་བསམ་མོ། །དེའི་རྗེས་ལ་ཡི་གེ་ཧཱུཾ་ལས་གསང་
བའི་རྡོ་རྗེ་དཀར་པོ། བྱཱ་ལས་ནོར་བུ་དམར་པོ་ཕྱྭ་སེར་པོས་བུ་ག་བཀག་པ། ཡི་གེ་ཨཱ་ལས་
ཕྱག་རྒྱའི་པདྨ་དམར་པོ་འདབ་མ་གསུམ་པ་ཏྱཾ་ལས་ཟེའུ་འབྲུ་དཀར་པོ་ཏྱཾ་སེར་པོས་བུ་ག་
བཀག་7
་པར་བསམས་ལ། ལྟེ་བ་ལ་སོགས་པ་ལ་སྙིང་པོ་ལ་སོགས་པ་ཡང་བཀོད་ནས། ༀ་ཤྲཱི་
མ་ཧཱ་སུ་ཁ་བཛྲ་ཧེ་ཧེ་རུ་རུ་ཀཾ་ཨཱཿཧཱུྃ་ཧཱུྃ་ཕཊ་སྭཱ་ཧཱ་ཞེས་བྱ་བས་དགའ་བ་:ཙམ་[བརྩམ་]ཞིང་
[t.ཙམ་ཞིག་]ལྷན་ཅིག་སྐྱེས་པའི་དགའ་བ་དམ་པའི་བདེ་བས་བདག་དང་དཀྱིལ་འཁོར་པར་
བཅས་པ་རྗེས་སུ་མཉེས་པར་བྱའོ། །དེ་ནས་གཏོར་མ་དབུལ་བ་ནི། གཏོར་རྫས་རྣམས་བསང་
བ་དང་སྦྱང་བ་བྱས་ནས། སྟོང་པའི་ངང་ལས་ཡཾ་ལས་རླུང་གི་དཀྱིལ་འཁོར་སྔོན་པོ་གཞུའི་
དབྱིབས་ཅན་མཐའ་གཉིས་ན་བ་དན་གཡོ་བ། དེའི་སྟེང་དུ་རཾ་ལས་མེའི་དཀྱིལ་འཁོར་དམར་
པོ་གྲུ་གསུམ་མེ་ཐབ་འབར་བས་མཚན་པ། ཐབ་ཀྱི་སྟེང་དུ་ཨ་ལས་ཐོད་པ་ཕྱི་དཀར་ལ་ནང་
དམར་བ་དེའི་ནང་དུ་ཤར་ནས་བརྩམས་ཏེ་དབུས་ཀྱི་བར་ཕྱོགས་གཡོན་སྐོར་དུ། ཨོཾ་ཁཾ་སཱཾ་ཏྲཾ་
-252-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་མངོན་དཀྱིལ་སོགས་བཞུགས། ༥༩༽
ཧཱུཾ་ཕྱོགས་མདོག་ཅན་ལས། དྲི་ཆེན། ཤ་ཆེན། བྱང་སེམས། རཀྟ། དྲི་ཆུ་རྣམས་ཡིན་ཏེ། དེ་
རྣམས་ཀྱིས་མཚན་པ། མེ་ནས་བརྩམས་ཏེ་མཚམས་གཡས་སྐོར་དུ། ཏཱཾ་མཱཾ་བཱཾ་ཏཱཾ་ཕྱོགས་
མདོག་ཅན་ལས། བ་ལང་ཁྱི་རྟ་མིའི་ཤ་རྣམས་ཡིན་ཏེ། དེ་རྣམས་ཀྱིས་མཚན་པ། དེ་ནས་རླུང་
གཡོས་མེ་སྦར་བས། དེ་དག་ཐམས་ཅད་ཞུ་བར་གྱུར་པ། ཉི་མའི་དཀྱིལ་འཁོར་ལྟར་དམར་པོར་
འབར་བ་སྣང་བ། དེའི་སྟེང་དུ་ཡི་གེ་ཧཱུཾ་དཀར་པོ་ཡོངས་སུ་གྱུར་པ་ལས་ཁ་ཊཱཾ་ག་དཀར་པོ་
མགོ་ཐུར་དུ་བསྟན་པ་བྱང་ཆུབ་ཀྱི་སེམས་ཀྱི་རང་བཞིན་དེར་ལྷུང་བས། བདུད་རྩི་དེ་ཤིན་ཏུ་
མདོག་དཀར་པོ་བསིལ་བའི་རྣམ་པར་གྱུར་པར་བལྟའོ། །དེ་ནས་ཨཱ་ལི་དང་ཀཱ་ལི་ཐོག་མར་ཨཾ་
དང་མཐའ་མར་ཧཱུྃ་ཧཱུྃ་ཕཊ་ཕཊ་དང་བཅས་པ་བརྗོད་པས། ཡི་གེ་དེ་དག་ཉིད་ཁ་དོག་སྣ་ཚོགས་
པ་བདུད་རྩིའི་སྟེང་དུ་གནས་པར་བལྟས་ལ། སླར་ཡང་ཡི་གེ་དེ་དག་ཉིད་ཨོཾ་ཨཱཿཧཱུཾ་ཞེས་བྱ་བའི་
ཡི་གེ་གསུམ་དཀར་པོ་དང་ས་བོན་གྱི་ཆ་ལས། ཡེ་ཤེས་ཀྱི་བདུད་རྩི་བཀུག་སྟེ་ཡི་གེ་གསུམ་
ལ་བསྡུས་པ་དང༌། ཡི་གེ་གསུམ་ཡང་རིམ་པ་བཞིན་དུ་བདུད་རྩིར་ལྷུང་བས། དེ་དག་རོ་གཅིག
ཏུ་གྱུར་པའི་བདུད་རྩིའི་མཆོག་ཏུ་བལྟས་ནས།
ཡི་གེ་གསུམ་གྱིས་ལན་གསུམ་བྱིན་གྱིས་
བརླབས་ལ། ལྷ་རྣམས་ཀྱི་ལྕེར་ཧཱུཾ་ལས་བྱུང་བའི་རྡོ་རྗེ་རྩེ་གསུམ་པ་དཀར་པོ་ནས་འབྲུ་ཙམ་
བཀོད་དེ། དེའི་འོད་ཟེར་གྱི་སྦུ་གུས་བདུད་རྩི་དྲངས་ནས་གསོལ་བས་མཆོག་ཏུ་ཚིམ་པར་བལྟ་
ཞིང་། ༀ་ཨཱཿཧཱུྃ་ཞེས་བརྗོད་པར་བྱའོ། །དེ་ནས་རང་གི་ཐུགས་ཀའི་ས་བོན་ལས་འོག་ནས་བྱུང་
བ་རང་གི་རྡོ་རྗེའི་རྩེ་མོ་ནས་ཕྱག་རྒྱའི་བྷ་གར་བཏོན་ནས། ཡང་ལྷ་མོའི་ཞལ་ནས་རང་གི་ཞལ
དུ་ཞུགས་པ་རང་གི་ས་བོན་ལ་ཞུགས་པར་བལྟ་ཞིང༌། ཞལ་ཐམས་ཅད་དང་རྣལ་འབྱོར་མ་
ཐམས་ཅད་ཀྱིས་ཀྱང་སྔགས་ཟློས་པར་བསྒོམ་པར་བྱ་སྟེ། ཁྲོ་བོའི་བཟླས་པ་ཡང་བྱའོ། །རིམ་
པ་འདིས་བཟླས་བརྗོད་ཀྱི་ཉེས་པ་དང་བྲལ་བར་སེམས་མཉམ་པར་གཞག་པས་ཇི་སྲིད་སྐྱོ་
བར་མ་གྱུར་གྱི་བར་དུ་བཟླས་བརྗོད་བྱའོ། །དེ་ལ་བཟླས་བརྗོད་ཀྱི་སྔགས་ནི། ཨོཾ་ཤྲཱི་བཛྲ་ཧེ་
-253-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཧེ་རུ་རུ་ཀཾ་ཧཱུྃ་ཧཱུྃ་ཕཊ་ཌཱ་ཀི་ནི་ཛཱ་ལ་སཾ་བ་ར་སྭཱ་ཧཱ། ༀ་ཧྲཱིཿཧ་ཧ་ཧུཾ་ཧཱུྃ་ཕཊ། ཅེས་པས་གཙོ་བོའི་
སྙིང་པོ་དང་ཉེ་བའི་སྙིང་པོ་དང་། ༀ་སརྦ་བུདྡྷ་ཌཱ་ཀི་ནཱི་ཡེ་བཛྲ་བརྞྞ་ནཱི་ཡེ་ཧཱུཾ་ཧཱུྃ་ཕཊ་སྭཱ་ཧཱ། ཨཽ་
བཛྲ་བཻ་རོ་ཙ་ནཱི་ཡེ་ཧཱུྃ་ཧཱུྃ་ཕཊ་སྭཱ་ཧཱ། ཞེས་གཙོ་མོའི་སྙིང་པོ་དང་ཉེ་བའི་སྙིང་པོ་དང་། ༀ་ན་མོ་
བྷ་ག་ཝ་ཏེ་ཝཱི་རེ་ཤཱ་ཡ་ལ་སོགས་པ་ཕྲེང་བའི་སྔགས་དང་། ༀ་ཤྲཱི་ཙིཏྟ་ཌཱ་གི་དྲྀ་ཀ་ཨ་ཁཾ་ཧཱུྃ་ཧཱུྃ་
ཕཊ། ཌཱ་ཀི་ནཱི་ཛཱ་ལ་སཾ་བ་ར་སྭཱ་ཧཱ། ཨོཾ་ཧཾ་ཀ་ཌཱ་ཀ་ཨཱ་རོ་ལི་ཀཱ་ཌཱ་ཀི་ནི་ཛཱ་ལ་སཾ་བ་ར་ཧཱུཾ་ཧཱུཾ་
ཕཊ་སྭཱ་ཧཱ། ༀ་ཤྲཱི་ཀཱ་ཡ་ཌཱ་ཀི་ནཱི་ཛཱ་ལ་སཾ་བ་ར་རུ་ལུ་ཧཱུྃ་ཧཱུྃ་ཧཱུྃ་ཕཊ་སྭཱ་ཧཱ། ༀ་ཤྲཱི་རཏྣ་ཌཱ་ཀ་ཡ་ཨོཾ་
ཨཱཿཧཱུྃ་ཌཱ་ཀི་ནི་ཛཱ་ལ་སཾ་བ་ར་ཧཱུྃ་ཧཱུྃ་ཕཊ་སྭཱ་ཧཱ། ༀ་ཤྲཱི་ཀརྨ་ཌཱ་ཀ་ཨ་ཁཾ་ཧཱུཾ་ཌཱ་ཀི་ནི་ཛཱ་ལ་སཾ་བ་ར་
ཧཱུྃ་ཧཱུྃ་ཕཊ་སྭཱ་ཧཱ། ཞེས་གཙོ་བོ་ལྔའི་སྔགས་དང༌། ༀ་མ་ཏཱཾ་གི་ཧཱུྃ་ཧཱུྃ་ཕཊ་སྭཱཧཱ། ༀ་ཌོ་བི་ནི་ཧཱུཾ་ཧཱུཾ་
ཕཊ། ༀ་ར་ཛ་ཀཱི་ཧཱུྃ་ཧཱུྃ་ཕཊ། ༀ་པུཀྐ་སི་ཧཱུྃ་ཧཱུྃ་ཕཊ། ༀ་ས་དྷ་ཀི་ཧཱུཾ་ཧཱུཾ་ཕཊ། ༀ་སི་ཧ་ཙ་རི་ཧཱུྃ་ཧཱུྃ་
ༀ་སུ་དྷི་ཙ་ར་ཧཱུྃ་ཧཱུྃ་ཕཊ། ༀ་ཤ་བ་རི་ཧཱུཾ་ཧཱུྃ་ཕཊ། ༀ་ཧེ་རུ་ཀ་བྷ་ཧཱུཾ་ཧཱུཾ་ཕཊ། ༀ་བཛྲ་ཙཎྜ་
ལི་ཧཱུྃ་ཧཱུྃ་ཕཊ། ༀ་རཀྵ་སི་ཧཱུྃ་ཧཱུྃ་ཕཊ། ཨོཾ་བཛྲ་བྷེ་ར་བི་ཧཱུྃ་ཧཱུྃ་ཕཊ། ཅེས་པ་འཁོར་གྱི་སྔགས་སོ། །
དེ་ནས་བཟླས་པས་སྐྱོ་བར་གྱུར་ན། སྙིང་ཁའི་ཧཱུཾ་གི་འོད་ཀྱིས་སྣོད་བཅུད་ཐམས་ཅད་རྟེན་དང་
བརྟེན་པའི་དཀྱིལ་འཁོར་ལ་བསྡུ། དེ་ནས་འཁོར་རྣམས་གཙོ་བོ་ཡབ་ཡུམ་ལ་བསྡུ། ཡུམ་ཡང་
ཡབ་ལ་བསྡུ། ཡབ་ཀྱང་ཧཱུྃ་ལ་བསྡུས་ཏེ། ཅུང་ཞིག་མཉམ་པར་བཞག་ནས་སླར་ཡང་ཧཱུཾ་ཡོངས་
སུ་གྱུར་པ་ལས་ཧེ་རུ་ཀ་ཞལ་གཅིག་ཕྱག་གཉིས་པ་རྡོ་རྗེ་དང་དྲིལ་བུ་འཛིན་པ། ལང་ཚོ་གཞོན་
པ། འགྱིང་བག་དང་ལྡན་པ། ཕྱག་རྒྱ་དྲུག་གིས་བརྒྱན་པ། གཡས་བརྐྱང་གི་སྟབས་ཀྱིས་
གནས་པར་བྱ་སྟེ། བསྔོ་བ་དང་སྨོན་ལམ་དང༌། ཡི་གེ་བརྒྱ་པ་བརྗོད་དེ། ལྷའི་ང་རྒྱལ་གྱིས་
གནས་པར་བྱའོ།། །།
ཕཊ།
དེ་ནས་ཐུན་བར་པ་གཉིས་ལ་བབ་པའི་ཚེ་རང་ཞལ་གཅིག་ཕྱག་གཉིས་པ་འོད་དུ་ཞུ་
སྟེ། ཧཱུཾ་དུ་གྱུར། ཧཱུཾ་ལས་སྔར་བཤད་པའི་རྟེན་དང་བརྟེན་པའི་དཀྱིལ་འཁོར་གསལ་བར་བསྐྱེད་
-254-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་མངོན་དཀྱིལ་སོགས་བཞུགས། ༥༩༽
ནས་དབང་བསྐུར་བ་ལ་སོགས་པ་ཐམས་ཅད་བྱའོ། །དེ་ནས་ཐུན་ཐ་མ་ལ་ནི་སྔར་བསྟན་པའི་
ཆོ་ག་ཐམས་ཅད་སྤྱད་ལ། བཟླས་བརྗོད་ཀྱི་རྗེས་ལ་ཧཱུཾ་གི་འོད་ཟེར་གྱིས་ཐམས་ཅད་འོད་དུ་གྱུར་
བདག་དང་ཕག་མོ་ཡང་འོད་དུ་གྱུར་པ་སྙིང་གའི་ཤེས་རབ་ཡབ་ཡུམ་
པ་བདག་ལ་བསྡུས་ལ།
ལ། དེ་ཡང་སྙིང་གའི་ཉི་མ་དང་བཅས་པའི་ཧཱུཾ་ལ་བསྡུ་ཞིང་། ཉི་མ་དང་ཨཱུ་དང་ཧ་དང་ཟླ་ཚེས་
དང༌། ཐིག་ལེ་དང་ནཱ་དའི་བར་དུ་བསྡུས་ལ་ནཱ་ད་ཡང་དམིགས་པ་མེད་པར་བྱས་ལ་ཉལ་ལོ། །
ནངས་པར་གྱི་དུས་སུ་རྡོ་རྗེ་རྣལ་འབྱོར་མའི་གླུས་བསྐུལ་བས་སད་པར་མོས་པར་བྱས་ལ།
ཆོ་
ག་ཐམས་ཅད་ཉི་མ་སྔ་མ་བཞིན་དུ་བྱའོ། །སྐུའི་དཀྱིལ་འཁོར་གྱི་མངོན་པར་རྟོགས་པ་བཤད་
ཟིན་ཏོ། །དེ་ནས་ཐུགས་ཀྱི་འཁོར་ལོའི་མངོན་པར་རྟོགས་པ་ནི། གཞན་རྣམས་འདྲ་ཁ་ལ། ཧཱུྃ
དང་རྡོ་རྗེ་སྔོན་པོ་ལས་བྱུང་བ་མི་བསྐྱོད་པས་དབུ་བརྒྱན་པའོ། །གསུང་གི་འཁོར་ལོའི་མངོན་
པར་རྟོགས་པ་ནི། གཞན་རྣམས་འདྲ་བ་ལ། ཨཱཿ༔དང་པདྨ་དམར་པོ་ལས་སྐུ་མདོག་དམར་པོ་
གཡོན་ཞལ་སྔོ་བ་པདྨ་བསྣམས་པ་འོད་དཔག་མེད་ཀྱིས་དབུ་བརྒྱན་པའོ།
།དམ་ཚིག་གི་
འཁོར་ལོའི་མངོན་པར་རྟོགས་པ་ནི། གཞན་རྣམས་འདྲ་བ་ལ་ཁཾ་ལྗང་ཁུ་དང༌། སྣ་ཚོགས་རྡོ་རྗེ་
ལས་སྐུ་མདོག་ལྗང་ཁུ་སྣ་ཚོགས་རྡོ་རྗེ་བསྣམས་པ་དོན་ཡོན་གྲུབ་པས་དབུ་བརྒྱན་པའོ། །དེ་
ལྟར་གུས་པ་དང་བཅས་པས་རྒྱུན་མི་འཆད་པར་བསྒོམ་པས་སེམས་བརྟན་པར་གྱུར་པ་དང༌།
རྫོགས་པའི་རིམ་པའི་ཏིང་ངེ་འཛིན་བསྒོམ་པར་བྱ་སྟེ། སྔར་ལྟར་རང་གི་སྤྱི་བོར་བདེ་བ་ཆེན་
པོའི་འཁོར་ལོ་འདབ་མ་སུམ་ཅུ་རྩ་གཉིས་པ་ཁ་དོག་སྔོན་པོ་ལྟེ་བ་ལ་ཡི་གེ་ཧཾ་ཁ་དོག་དཀར་
པོ་མགོ་ཐུར་དུ་བསྟན་པ། འདབ་མ་རྣམས་ལ་ཨ་ལི་ཕྲག་བཅུ་དྲུག་གིས་གཡོན་ནས་བསྐོར་བ་
མགྲིན་པ་ལོངས་སྤྱོད་ཀྱི་འཁོར་ལོ་འདབ་མ་དབུས་ན་བཞི། ཕྱི་རོལ་ན་བཅུ་གཉིས་པ་དག་
དམར་པོ་ལྟེ་བའི་ཡི་གེ་ཨོཾ་དམར་པོ་མགོ་གྱེན་དུ་བསྟན་པ། འདབ་མ་རྣམས་ལ་ནང་ནས་
བརྩམས་ཏེ། ཨ་ལི་བཅུ་དྲུག་གིས་གཡས་ནས་བསྐོར་བ་སྙིང་ཁ་ཆོས་ཀྱི་འཁོར་ལོ་འདབ་མ་
-255-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བརྒྱད་པ་ཁ་དོག་སྔོན་པོ་ལྟེ་བ་ལ་ཡི་གེ་ཧཱུཾ་སྔོན་པོ་མགོ་བོ་ཐུར་དུ་བསྟན་པ། འདབ་མ་རྣམས་
ལ་ཕྱོགས་བཞིར་མཾ་ལཾ་བཾ་ཏཾ་གཡོན་སྐོར་དང༌། མཚམས་བཞིར་བྷཻ་ཨཾ་ཛཾ་ཁཾ་གཡས་སྐོར་བ།
ལྟེ་བར་སྤྲུལ་པའི་འཁོར་ལོའི་ནང་དུ་འདབ་མ་ལྔ་བཅུ་རྩ་དྲུག་པ་ཁ་དོག་སྣ་ཚོགས་པའི་ལྟེ་བ་
ཡི་གེ་ཨཾ་ཁ་དོག་སྣ་ཚོགས་པ་མགོ་བོ་གྱེན་དུ་བསྟན་པ། ནང་སྐོར་གྱི་འདབ་མ་བརྒྱད་ལ། ཨ་
ཀ་རྩ་ཊ་ཏ་པ་ཡ་ཤ། ཕྱི་འདབ་རྣམས་ལ་ཨ་ལི་ཕྲག་གཉིས་ཀྱིས་གཡོན་ནས་བསྐོར་ཞིང་ཧ་ཀྵ
སྤངས་པའི་ཀ་ལི་ཕྲག་གཅིག་གིས་གཡས་ནས་བསྐོར་བ། དེ་ནས་ལྟེ་བར་ཟླ་བའི་དཀྱིལ་
འཁོར་སྲན་མ་ཕྱེད་སྐད་པ་ཟླུམ་བུའི་སྟེང་དུ་ཡི་གེ་ཨ་ཐུང་དཀར་ལ་དམར་བའི་མདངས་འཆར་
བ་བསྒོམས་ཏེ། གསལ་སྣང་ཅུང་ཟད་ཐོབ་པའི་ཚེ། འོད་ཟེར་སྣ་ལྔ་འཕྲོས་པ་སྒོམ་ཞིང་དེ་ལ་
གསལ་སྣང་ཐོབ་ནས་ཡི་གེ་དེ་ཉིད་བདེ་མཆོག་གི་སྐུ་མཚན་དཔེས་བརྒྱན་པ་རྡོ་རྗེ་དང་དྲིལ་བུ་
བསྣམས་པས་ཕག་མོ་དྲི་ཐོད་འཛིན་པ་ལ་ཕན་ཚུན་འཁྱུད་པ་བསྒོམ་པར་བྱ་ཞིང༌།
དེ་ལ་
གསལ་སྣང་ཐོབ་པའི་ཚེ། ཡུམ་གྱི་པདྨའི་ཚ་ཟེར་གྱིས་ཡབ་ཐིག་ལེའི་འོད་དུ་ཞུ་ནས། དེའི་འོད་
ཟེར་གྱིས་སྣང་བ་ཚད་མེད་པས་སྣོད་དང་བཅུད་ཐམས་ཅད་བྱང་ཆུབ་ཀྱི་སེམས་སུ་བྱས་ཏེ།
ཡུམ་ཡང་ཡབ་ཀྱི་ཐིག་ལེ་ལ་ཐིམ། དེ་ཡང་ན་དཱ་ཕྲ་མོར་གྱུར་ཏེ་ཇེ་ཕྲར་གྱུར་ནས་འོད་གསལ་
བར་གྱུར་པ་དང་། མུ་བཞིའི་སྤྲོས་པ་ཐམས་ཅད་ལུང་དང་རིགས་པ་དང་མན་ངག་གིས་ལེགས་
པར་བཅད་དེ་གང་དུ་ཡང་མི་མནོ་མི་བསམ་པར་རྣམ་པར་མི་རྟོག་པའི་ཏིང་ངེ་འཛིན་ལ་མཉམ་
པར་བཞག་པར་བྱའོ། །དེ་ལྟར་གུས་པ་དང་རྒྱུན་གྱིས་སྦྱོར་བས་བསྒོམས་པ་ལས་གཟུགས་ཀྱི་
མཚན་མ་ལྔ་ཐོབ་པར་འགྱུར་རོ། །དང་པོར་ས་ཆུ་ལ་ཐིམ་པས་སྨིག་སྒྱུ་ལྟ་བུ་དང༌། གཉིས་པར་
ཆུ་མེ་ལ་ཐིམ་པས་དུ་བ་ལྟ་བུ་དང༌། གསུམ་པར་མེ་རླུང་ལ་ཐིམ་པས་མེ་ཁྱེར་ལྟ་བུ་དང་། བཞི་
པར་རླུང་རྣམ་ཤེས་ལ་ཐིམ་པས་སྒྲོན་མེ་ལྟ་བུ་དང་། ལྔ་པར་རྣམ་ཤེས་ནམ་མཁའ་ལ་ཐིམ་
པས་སྤྲིན་མེད་པའི་ནམ་མཁའ་ལྟ་བུ་དངོས་པོའི་མཚན་མ་ཐམས་ཅད་དང་བྲལ་བ་འཆར་ཏེ།
-256-

སྔགས་ལ་འཇུག་པའི་སྒོ་ལས། བདེ་མཆོག་རྩ་རྒྱུད་ཀྱི་མངོན་དཀྱིལ་སོགས་བཞུགས། ༥༩༽
དེ་ནི་ཕྱག་རྒྱ་ཆེན་པོའི་རྟགས་མཆོག་ཏུ་གྱུར་པའོ། །ལ་ཝ་པའི་ལུགས་སོ། །ལེ་ཕྲན་བཅུ་བཞི་
པའོ།།